ai4bharat/Pralekha huggingface dataset:
وزیراعظم کا دفتر
فرانس کے صدر کے ساتھ ورچوئل میٹنگ میں وزیر اعظم جناب نریندر مودی کے ریمارکس
عزت مآب، میرے دوست، صدر ایمانوئل میکرون
جناب پیوش گوئل، وزیر تجارت و صنعت
جناب جیوترادتیہ سندھیا، شہری ہوا بازی کے وزیر
جناب رتن ٹاٹا، ٹاٹا ٹرسٹ کے چیئرمین
جناب این چندر شیکھرن، چیئرمین، ٹاٹا سنز
جناب کیمپبل ولسن، سی ای او ایئر انڈیا
جناب گیلاؤمی فاوری، سی ای او ایئربس
سب سے پہلے، میں اس تاریخی معاہدے کے لیے ایئر انڈیا اور ایئربس کو مبارکباد دیتا ہوں۔ میں خاص طور پر اپنے دوست صدر میکرون کا شکریہ ادا کروں گا کہ اس تقریب میں ہمارے ساتھ شامل ہوئے۔
یہ اہم معاہدہ ہندوستان اور فرانس کے درمیان گہرے ہوتے ہوئے تعلقات کے ساتھ ساتھ ہندوستان کے شہری ہوا بازی کے شعبے کی کامیابیوں اور خواہشات کی عکاسی کرتا ہے۔ آج ہمارا شہری ہوا بازی کا شعبہ ہندوستان کی ترقی کا ایک اٹوٹ حصہ ہے۔ سول ایوی ایشن کو مضبوط بنانا ہماری قومی انفرااسٹرکچر حکمت عملی کا ایک اہم پہلو ہے۔ پچھلے آٹھ سالوں میں، ہندوستان میں ہوائی اڈوں کی تعداد 74 سے بڑھ کر 147 ہوگئی ہے، تقریباً دوگنا! ہماری علاقائی رابطہ اسکیم  کے ذریعے، ملک کے دور دراز حصوں کو بھی فضائی رابطے کے ذریعے جوڑا جا رہا ہے، جس سے لوگوں کی اقتصادی اور سماجی ترقی کو فروغ مل رہا ہے۔
مستقبل قریب میں ہندوستان ہوا بازی کے شعبے میں دنیا کی تیسری سب سے بڑی مارکیٹ بننے جا رہا ہے۔ کئی اندازوں کے مطابق بھارت کو اگلے 15 سالوں میں 2000 سے زیادہ طیاروں کی ضرورت ہوگی۔ آج کا تاریخی اعلان اس بڑھتی ہوئی مانگ کو پورا کرنے میں بہت آگے جائے گا۔ ہندوستان کے ’میک ان انڈیا - میک فار دی ورلڈ‘ ویژن کے تحت ایرو اسپیس مینوفیکچرنگ میں بہت سے نئے مواقع کھل رہے ہیں۔ گرین فیلڈ اور براؤن فیلڈ ہوائی اڈوں کے لیے خودکار راستے کے ذریعے 100 فیصد ایف ڈی آئی کا انتظام کیا گیا ہے۔ اسی طرح گراؤنڈ ہینڈلنگ خدمات، دیکھ بھال، مرمت اور اوور ہال یعنی ایم آر او میں بھی 100 فیصد ایف ڈی آئی کی اجازت دی گئی ہے۔ ہندوستان پورے خطے کا ایم آر او مرکز بن سکتا ہے۔ آج تمام عالمی ہوا بازی کمپنیاں ہندوستان میں موجود ہیں۔ میں انہیں ان مواقع سے بھرپور فائدہ اٹھانے کی دعوت دیتا ہوں۔
دوستو،
ایئر انڈیا اور ایئربس کے درمیان معاہدہ بھارت فرانس اسٹریٹجک پارٹنرشپ کے لیے بھی ایک اہم کامیابی ہے۔ ابھی کچھ مہینے پہلے، اکتوبر 2022 میں، میں نے وڈودرا میں ڈیفنس ٹرانسپورٹ ایئر کرافٹ پروجیکٹ کا سنگ بنیاد رکھنے کی تقریب میں شرکت کی تھی۔ 2.5 بلین یورو کی سرمایہ کاری سے بنائے جانے والے اس پروجیکٹ میں ٹاٹا اور ایئربس کی بھی شراکت داری ہے۔ مجھے یہ جان کر بھی خوشی ہوئی کہ فرانسیسی کمپنی سفران  ہندوستان میں ہوائی جہاز کے انجنوں کی سروس کے لیے سب سے بڑی ایم آر او سہولت قائم کر رہی ہے۔
آج، ہندوستان-فرانس کی شراکت داری بین الاقوامی نظام اور کثیر جہتی نظام کے استحکام اور توازن کو یقینی بنانے میں براہ راست کردار ادا کر رہی ہے۔ چاہے وہ ہند-بحرالکاہل خطے میں سلامتی اور استحکام کا مسئلہ ہو، یا عالمی غذائی تحفظ اور صحت کی سلامتی کا مسئلہ ہو، ہندوستان اور فرانس مل کر اس میں ایک مثبت تعاون دے رہے ہیں۔
صدر میکرون،
مجھے یقین ہے کہ اس سال ہمارے دوطرفہ تعلقات نئی بلندیوں کو چھو لیں گے۔ ہندوستان کی جی 20-چیئرمین شپ کے تحت، ہمارے پاس مل کر کام کرنے کے مزید مواقع ہوں گے۔ ایک بار پھر آپ سب کا بہت بہت شکریہ اور بہت بہت نیک خواہشات۔
وضاحت: یہ وزیر اعظم کے ریمارکس کا قریب تر ترجمہ ہے۔ اصل ریمارکس ہندی میں دیے گئے تھے۔
صحت اور خاندانی بہبود کی وزارت
ریاستوں و مرکز کے زیر انتظام علاقوں کو 21.80 کروڑ سے زیادہ ٹیکے فراہم کرائے گئے
ریاستوں و مرکز کے زیر انتظام علاقوں کے پاس 1.90 کروڑ سے زیادہ ٹیکے اب بھی لگائے جانے کے لئےدستیاب ہیں
نئی دلّی ،23 مئی، 2021/
ملک گیر ٹیکہ کاری مہم کے ایک حصے کے طور پر حکومت ہند، ریاستوں اور مرکز کے زیر انتظام علاقوں کو کووڈ ٹیکے بالکل مفت فراہم کرکے ان کی مدد کررہی ہے۔ اس کے علاوہ، حکومت ہند ریاستوں اور مرکز کے زیر انتظام علاقوں کو ٹیکوں کی براہ راست خریداری کی سہولت بھی فراہم کررہی ہے۔ طبی جانچ، متاثرہ افراد کا پتہ لگانا، علاج و معالجہ اور کووڈ سے متعلق مناسب طرز عمل کے ساتھ ساتھ عالمی وبا کی رروک تھام اور اس نمٹنے کے لئے ٹیکہ کاری کوحکومت ہند کی حکمت عملی کے ایک لازمی جزو کی حیثیت حاصل ہے۔
کووڈ-19 کی ٹیکہ کاری کی اصلاح شدہ اور تیز رفتار تیسرے مرحلے کی حکمت عملی کا نفاذ یکم مئی 2021سے شروع کردیا گیا ہے۔
حکمت عملی کے تحت، حکومت ہند سینٹرل ڈرگس لیباریٹری  کے ذریعے منظور شدہ کسی بھی مینو فیکچررسے ہر مہینے ویکسین کی 50فیصد خوراک خریدے گی۔ اس طرحان ٹیکوں کو ریاستی سرکاروں کو مکمل طور پر بالکل مفت فراہمی کا عمل جاری رکھا جائے گا،جیسا کہ پہلے کیا جا تارہا ہے۔
حکومت ہندنے ریاستوں و مرکز کے زیر انتظام علاقوں کو اب تک بالکل مفت زمرہ اور براہ راست خریداری زمرہ ، دونوں کےذریعے 21.80 کروڑ سے زیادہ  ٹیکے فراہم کرائے ہیں۔
ان میں سے 22 مئی 2021 تک اوسط کھپت کی بنیاد پر ضائع ہونے والے ٹیکوں سمیت مجموعی طور پر19,90,31,577 استعمال میں لائے جاچکے ہیں ۔
ریاستوں و مرکز کے زیر انتظام علاقوں کے پاس 1.90 کروڑ سے زیادہ ٹیکے  اب بھی لگائے جانے کے لئے دستیاب ہیں۔
مزید برآں، 40,650ویکسین کی خوراکزیر عمل ہیں اور آئندہ تین دنوں میں ریاستوں و مرکز کے زیر انتظام علاقوں کو حاصل ہوجائیں گی۔
نائب صدر جمہوریہ ہند کا سکریٹریٹ
نائب صدر جمہوریہ نے میلاد النبیؐ کے موقع پراہل وطن کو مبارکباد پیش کی
نائب صدر جمہوریہ ہند ، جناب ایم وینکیا نائیڈو نے میلاد النبیؐ کے موقع پر اہل وطن کو مبارکباد پیش کی ہے۔
ان کے پیغام کا مکمل متن درج ذیل ہے -
میلاد النبیؐ کے مبارک موقع پر،جسے پیغمبر حضرت محمدؐ کے یوم پیدائش کے طور پر منایا جاتا ہے، میں اپنے تمام شہریوں کواپنی جانب سے مبارکباداور نیک خواہشات پیش کرتا ہوں۔
پیغمبر اسلام حضرت محمدؐ صاحب نے بنی نوع انسانیت کو جذبہ ترحم ، رواداری اور عالمی بھائی چارے کا راستی پر مبنی سیدھا راستہ دکھایا۔
خدا کرے کہ ان کا ابدی پیغام ایک منصفانہ ، مبنی بر انسانیت اور ہم آہنگی کے اصولوں پر مبنی معاشرے کی تشکیل کے لیے ہماری رہنمائی کرتا رہے۔
وزیراعظم کا دفتر
وزیراعظم نریندر مودی نے ریڈیو کے عالمی دن کے موقع پر آل انڈیا ریڈیو کے سامعین کو مبارکباددی
وزیراعظم نے شہریوں سے اپیل کی کہ وہ 26 فروری 2023 کو من کی بات پروگرام کے لئے اپنی تجاویز مشترک کریں
وزیر اعظم جناب نریندرمودی نے ریڈیو کے عالمی دن کے موقع پر نشریاتی ایکو نظام کے ساتھ وابستہ آل انڈیا ریڈیو کے سامعین آر جے ایس اور سبھی دیگر لوگوں کو مبارکباددی ہے۔ جناب مودی نے شہریوں سے بھی اپیل کی کہ وہ 26 فروری 2023 کو من کی بات پروگرام کے لئے اپنی تجاویز مشترک کریں ۔
سلسلے وار ٹویٹس میں وزیراعظم نے کہا :
‘‘ آل انڈیا ریڈیو کے تمام سامعین ، آر جے ایس اور نشریاتی ایکو نظام سے جڑے سبھی دیگر لوگوں کو ریڈیو کے عالمی دن کے موقع پر مبارکباد ! ریڈیو اختراعی پروگراموں کے ذریعہ آپ کی زندگی کو روشن کرے ، اور انسان کی جدت طرازی کو نمایاں کرے ایسی میری تمنا ہے۔
کیونکہ آج ریڈیو کا عالمی دن ہے اس لئے میں یہ چاہوں گا کہ آپ کو 26 تاریخ کے 98 ویں من کی بات پروگرام کے بارے میں یاددلاؤں ۔ آپ اس کے لئے ا پنی تجاویز مشترک کریں ۔مائی جیو وی ، نموایپ پر تحریر کریں یا 1800-11-7800 پر ڈائل کرکے اپنے پیغامات ریکارڈ کرائیں ۔
وزیراعظم کا دفتر
وزیر اعظم نے ایشوریہ پرتاپ سنگھ کو مردوں کے 50 میٹر رائفل تھری پی مقابلے میں چاندی کا تمغہ جیتنے پر مبارک باد دی
وزیر اعظم جناب نریندر مودی نے شوٹر ایشوریہ پرتاپ سنگھ کے ایشین گیمز میں مردوں کے 50 میٹر رائفل تھری پی مقابلے میں چاندی کا تمغہ جیتنے پر خوشی کا اظہار کیا ہے۔
وزیر اعظم نے X پر پوسٹ کیا؛
”ایشوریہ پرتاپ سنگھ کے لیے چاندی کا شاندار تمغہ جیتنا فخر کی بات ہے۔ 50 میٹر رائفل مردوں کے 3 پی ایونٹ میں اس غیر معمولی کارکردگی کے لیے انہیں مبارک باد۔ وہ ایک حیرت انگیز چیمپیئن ہیں جو اسپورٹس مین شپ اور عمدگی کا مظہر ہیں۔“
یو پی ایس سی
مشترکہ دفاعی خدمات امتحان -2023کے تحریری امتحان کے نتائج کا اعلان
یونین پبلک سروس کمیشن کے ذریعے بتاریخ 3ستمبر 2023 کو منعقد مشترکہ دفاعی خدمات امتحان2023 - کے نتائج کی بنیاد پر درج ذیل رول نمبر والے 6908 امیدواروں نےہندوستانی ملٹری اکیڈمی، دہرادون میں جولائی 2024 میں شروع ہونے والے 157ویں کورس ہندوستانی ملٹری اکیڈمی ایزھی مالا کیرالہ جولائی 2024 میں شروع ہونے والے کورسایئرفورس اکیڈمی حیدرآباد میں جولائی 2024 میں شروع ہونے والے تربیتی کورس) آفیسر تربیتی اکیڈمی چنئی میں اکتوبر 2024 میں شروع ہونے والے 120ویں ایس ایس سی   کورس اور آفیسر تربیتی اکیڈمی چنئی میں اکتوبر 2024 میں خواتین کے لئے شروع ہونے والے 34ویں ایس ایس سی کورس میں داخلے کے لئے وزارت دفاع کے سروس سلیکشن بورڈ کے ذریعے لیے جانے والے انٹرویو کے لئے اہلیت حاصل کرلی ہے۔
جن امیدواروں کے رول نمبر درج ذیل فہرست میں دکھائے گئے ہیں ، ان سب کی امیدواری عبوری ہے۔ مذکورہ امتحان کے لئے داخلے کی شرطوں کے مطابق انہیں عمر  وغیرہ کے دعوے کی حمایت میں اپنے اصل سرٹیفکیٹ ، آئی ایم اے ؍ایس ایس سی کو پہلے متبادل کی شکل میں چننے والے امیدواروں کو کمبائنڈ ہیڈکوارٹر، وزارت دفاعایس ایس سی مرد امیدواروں کے لئے سی ڈی ایس ای انٹری اور خاتون امیدواروں کے لئے ایس ایس سی انٹری ، ویسٹ بلاک IIIآر کے پورم نئی دہلی-110066 کو ، بحریہ کو اپنا پہلا متبادل چننے والے امیدواروں کو بحریہ ہیڈکوارٹر ’’ڈی ایم پی آر‘‘کمرہ نمبر 204، ’سی‘ونگ سینا بھون نئی دہلی-110011کو، اور ایئر فورس کو پہلے متبادل کی شکل میں چننے والے امیدواروں کو پی او3؍ایئرفورس ہیڈکوارٹر، جے بلاک ، کمرہ نمبر 17، وایوبھون کے سامنے موتی لال نہرو مارگ نئی دہلی -110004کو درج ذیل تاریخوں تک پیش کرنے ہوں گے۔ ایسا کرنے میں ناکام رہنے پر اُن کی امیدواری رد ہوجائے گی۔ اصل سرٹیفکیٹ انڈین آرمی اکیڈمی اور بحریہ اکیڈمی میں داخلے کے معاملے میں یکم جولائی 2024 تک ، ایئرفورس اکیڈمی میں داخلے کے معاملے میں 13مئی 2024 تک اور صرف ایس ایس سی کورس کے معاملے میں یکم اکتوبر 2024 تک بھیجنے ہو ں گے۔
امیدواروں کو صلاح دی جاتی ہے کہ ان کے پتے میں کسی طرح کی تبدیلی ہوئی ہوتو اس کی اطلاع براہ راست آرمی ہیڈکوارٹر؍نیول ہیڈکوارٹر؍ایئر ہیڈکوارٹر، جیسا بھی معاملہ ہو، کو فوراً دیں۔
کسی بھی اضافی معلومات کے لئے امیدوار کمیشن کے گیٹ سی کے پاس بنے سویدھا کیندر سے اس امتحان سے متعلق کوئی بھی معلومات؍وضاحت کام کے دنوں میں صبح 10 بجے سے شام 5بجے تک خود آکر یا ٹیلی فون نمبر 011-23385271, 011-23381125اور 011-23098543سے حاصل کرسکتے ہیں۔اس کے علاوہ ایس ایس بی ؍انٹرویو سے متعلق معاملو ں کے لئے فوج پہلا متبادل ہونے پر امیدوار ٹیلی فون نمبر 011-26175473پر یا Joinindianarmy.nic.inپر رابطہ کریں۔بحریہ ؍بحریہ اکیڈمی پہلا متبادل ہونے پر ٹیلی فون نمبر 011-23010097؍ا ی میل: officer-navy[at]nic[dot]in یا Joinindiannavy.gov.in پر رابطہ کریں اور ایئرفورس پہلا متبادل ہونے پر امیدوار ٹیلی فون نمبر 011-23010231ایکسٹینشن 7645؍7646؍7610 یا www.careerindianairforce.cdac.inپر رابطہ کریں۔امیدوار اپنے امتحان کے نتائج وغیرہ سے متعلق معلومات یونین پبلک سروس کمیشن کی ویب سائٹ http://www.upsc.gov.inسے بھی حاصل کرسکتے ہیں۔
جن امیدواروں نے اہلیت حاصل نہیں کی ہے، ان کی مارک شیٹ اوٹی اے کے آخری نتائج شائع ہونے کے 15دن کے اندر کمیشن کی ویب سائٹ پر دستیاب ہوں گے اور 30 دن کی مدت کے لئے ویب سائٹ پر دستیاب رہیں گے۔
نتائج دیکھنے کے لئے یہاں کلک کریں۔
Please click here to see result-
صدر جمہوریہ کا سکریٹریٹ
صدر جمہوریہ ہند کل پنجی میں گوا کی یوم آزادی کی تقریبات میں شرکت کریں گے
نئی دہلی،18؍ دسمبر ، صدر جمہوریہ ہند جناب رام ناتھ کووند 19 اور 20 دسمبر 2020 کو گوا  کا دورہ کریں گے اور 19 دسمبر 2020 کو گوا کے 60ویں یوم آزادی کی تقریبات کے آغاز میں شرکت کریں گے۔
وزارتِ تعلیم
اساتذہ کی ہنر مندی کو تازہ شکل دیا جانا
نئی دہلی،20جولائی ، 2022/اساتذہ اور اسکول سربراہان کی ہنر مندی کو فروغ دینے کے لیے دکشا کے ذریعے بہت سے آن لائن کورسز کی پیشکش کی جاتی ہے۔ این سی ای آر ٹی ، نشٹھا کورسز کی پیشکش کرتی رہی ہے  ۔
ابھی تک مختلف ریاستوں اور مرکز کے زیر انتظام علاقوں کی طرف سے پیش کیے گئے کورس کے لیے دکشا میں 15 کروڑ اندراج کرائے گئے ہیں جن میں مختلف مراکز بھی شامل ہیں۔ ان اندراجات میں اساتذہ ، طلبا، والدین اور دیگر متعلقہ فریق شامل ہیں۔ جیساکہ  میں شروع کیے گئے کورسز کے مطابق ، ان 15 کروڑ میں سے 37 لاکھ سے زیادہ وہ اساتذہ ہیں جنہوں نے نشٹھا سے براہ راست فائدہ اٹھایا ہے اور دکشا پلیٹ فارم کے ذریعے لگاتار پیشہ ورانہ ترقی سی پی ڈی کے کورسز سے فائدہ اٹھایا ہے۔
14 جولائی 2022 کو دکشا پر دو لاکھ 91 ہزار 168 ای مواد موجود تھا۔ فی الحال کیو آر کوڈ والی کل دستیاب نصابی کتابوں کی تعداد 6477 ہے۔ ویبسائٹ کو تازہ ترین شکل دیئے جانے کا عمل جاری ہے۔
این سی ای آر ٹی اساتذہ کی صلاحیت سازی اور انہیں ایک ڈیجیٹل ٹیچر بنانے کے لیے دیگر بہت سی کوششیں کی ہیں۔ این سی ای آر ٹی نے ویبینار کا سلسلہ شروع کیا ہے جس میں اساتذہ ، طلبا اور دیگر متعلقہ فریقوں کو مختلف آئی سی ٹی ٹولز کے بارے میں بتایا جا رہا ہے۔ انہیں تعلیم سے متعلق ٹکنالوجی میں ابھرتے ہوئے رجحانات ، سائبر حفاظت اور سکیورٹی کےبارے میں بھی سکھایا جا رہا ہے۔ ابھی تک ایک گھنٹے پر مشتمل تقریباً 625 اجلاس آئی سی ٹی ٹولز پر منعقد کیے جا چکے ہیں۔ آسان حوالے کے لیے ایک ریپوزیٹری بھی تشکیل دی گئی ہے جسے اِس ویبسائٹ پر دیکھا جاسکتا ہے : https://ciet.nic.in/pages.php?id=webinar&ln=en
اس کے علاوہ ہر ماہ کے آخری ہفتے میں بتائے گئے دن آن لائن کلاسیں بھی منعقد کی جا رہی ہیں۔ یہ کلاسیں تعلیمی ٹکنالوجی  اور کمیونکیشن ٹکنالوجی آئی سی ٹی سے متعلق میدانوں میں منعقد کی جا رہی ہے۔ اس طرح کی تقریباً 11 تربیتیں منعقد کی جا چکی ہیں۔ تین لاکھ سے زیادہ اساتذہ نے اِن تربیتی سیشن سے فائدہ اٹھایا ہے۔ آسان حوالے کے لیے ایک ریپوزیٹری بھی تشکیل دی گئی ہے جسے اِس ویبسائٹ پر دیکھا جاسکتا ہے : https://ciet.nic.in/workshop-training.php?&ln=en
یہ جانکاری تعلیم کی وزیر مملکت محترمہ انّ پورنا دیوی نے راجیہ سبھا میں آج ایک تحریری جواب میں دی ۔
…..
ش ح ۔ اس۔ ت ح ۔
U - 7862
(Visitor Counter : 79
وزیراعظم کا دفتر
وزیراعظم نے یوم بحریہ کے موقع پر ہندوستانی بحریہ کو مبارکباد دی
وزیر اعظم جناب نریندر مودی نے یوم بحریہ کے موقع پر بحریہ کے تمام اہلکاروں اور ان کے اہل خانہ کو مبارکباد دی ہے۔
ایک ٹویٹ میں، وزیر اعظم نے کہا؛
’’بحریہ کے تمام اہلکاروں اور ان کے خاندانوں کو یوم بحریہ کے موقع پر نیک خواہشات پیش کرتا ہوں۔ ہندوستان میں ہمیں اپنی مالا مال سمندری تاریخ پر فخر ہے۔ ہندوستانی بحریہ نے ثابت قدمی سے ہمارے ملک کی حفاظت کی ہے اور مشکل وقت میں اپنے انسانی جذبے کے ساتھ نمایاں خدمات انجام دی ہیں‘‘۔
مکانات اور شہری غریبی کے خاتمے کی وزارت
دہلی کی غیر منظورشدہ کالونیوں کے مکینوں کو ملکیت مرحمت کرنے /تسلیم کرنے یا منتقلی / رہن رکھنے کے حق کی سفارش کرنے کی غرض سے کمیٹی کی تشکیل کی تجویز کو کابینہ کی منظوری
نئی دہلی، 7 مارچ / وزیراعظم جناب نریندر مودی کی صدارت میں دہلی میں غیرمنظور شدہ کالونیوں  کے مکینوں کو ملکیت املاک مرحمت کرنے/ تسلیم کرنے یا حق ملکیت کی منتقلی /رہن رکھنے کے حق کے عمل کی سفارش کرنے کی غرض سے کمیٹی کی تشکیل کی تجویز کو مرکزی کابینہ نے اپنی منظوری دے دی ہے۔ کمیٹی کے صدر ، دہلی کے لفٹننٹ گورنر ہوں گے اور اس کے ممبران حسب ذیل ہوں گے۔
- وائس چیرمین، دہلی ڈیولپمنٹ اتھارٹ 
- ایڈیشنل سکریٹری ، حکومت ہند کی وزارت ہاؤسنگ اور شہری امور
- قومی خطہ راجدھانی  دہلی کی حکومت کے چیف سکریٹری
- دہلی کی مشرقی ،شمال اور جنوبی میونسپل کارپوریشنوں کے کمشنر حضرات
- دہلی اربن آرٹس کمیشن کے چیرمین
- شہری ٹرانسپورٹ ، اسکول آف پلاننگ اینڈ آرکیٹیچکر  دہلی
- اربن پلانر اینڈ ڈائریکٹر ، نیشنل انسٹی ٹیوٹ آف اربن ایفیئرز
- دہلی فائر سروسیز کے سابق ڈائریکٹر
- پرنسپل کمشنر، ڈی ڈی اے، 
تشکیل شدہ کمیٹی 90 دن کے اندر اپنی رپورٹ ، شہری امور کی وزارت کو پیش کردے گی۔ کمیٹی کے ذریعہ رپورٹ پیش کرنےکے بعد اس کی اطلاع کابینہ سکریٹریٹ کو دی جائے گی اور کمیٹی کو سفارشات پر غور کرنے کے بعد مزید کارروائی کی جائے گی۔
فوائد:
کمیٹی ، دہلی میں غیر منظور شدہ کالونیوں میں رہنے والے افراد کو ان کی املاک کی حق ملکیت دینے/ تسلیم کرنے یا ان کی منتقلی / رہن رکھنے کا حق مرحمت کرنے کے طریقوں کو بتائے گی۔ ایسا پہلی بار ہورہا ہے کہ دہلی میں رہنے والوں کو مذکورہ بالا حقوق دینے پر غور کیا جارہا ہے۔
۔۔۔۔۔۔۔۔۔۔۔
م ن ۔ش س ۔ ج۔
U- 1443
(Visitor Counter : 56
خواتین اور بچوں کی ترقیات کی وزارت
بچوں کے جنسی استحصال کے معاملات کی تیزی سے تحقیقات
خواتین اور بچوں کی ترقی کی مرکزی وزیر محترمہ اسمرتی زوبین ایرانی نے آج لوک سبھا میں اطلاع فراہم کی کہ 2009 سے لیکر 2018 کے درمیان بچوں کے جنسی استحصال کے معاملات کی تعداد https://ncrb.gov.in/en/crime-india.پر دستیاب ہے۔
حکومت ہند جنسی جرائم سے بچوں کا تحفظایکٹ 2012 کو نافذ کررہی ہے۔ اس ایکٹ میں لازمی رپورٹنگ، بچوں کے موافق بیان اور شواہد کی ریکارڈنگ اور معاملات کے تیزی سے ٹرائل کی بات کہی گئی ہے۔ پاکسو ایکٹ 2012 کی دفعہ 44 میں اس بات کا ذکر ہے کہ بچوں کے حقوق کے تحفظ کیلئے قومی کمیشن  اور بچوں کے حقوق کیلئے ریاستی کمیشن  اس ایکٹ کے نفاذ کی نگرانی کریں گے۔ حال ہی میں جنسی جرائم سے بچوں کے تحفظ ایکٹ 2012 میں ترمیم کی گئی ہے اور جنسی جرائم سے بچوں کے تحفظ ایکٹ 2019 کو 6 اگست 2019 کو نوٹیفائی کیا گیا ہے۔ اس ترمیم میں بچوں کے جنسی استحصال کے معاملے میں مزید سخت سزائیں تجویز کی گئی ہیں۔
حکومت نے عصمت دری اور جنسی جرائم سے بچوں کے تحفظ ایکٹ سے متعلق معاملات کے تیزی سے مقدمہ چلانے اور نپٹارہ کیلئے 389 خصوصی پاکسو عدالتوں سمیت 1023 فاسٹ ٹریک اسپیشل کورٹ  قائم کرنے کیلئے ایک اسکیم لاگو کی ہے۔ حکومت متاثرہ بچوں کو معاوضہ اسکیم کے تحت ایسے متاثرین کو مالی امداد بھی فراہم کرتی ہے۔
م ن۔م ع۔ ع ن
U NO: 5630
(Visitor Counter : 69
وزارت سیاحت
ثقافت اور سیاحت کے مرکزی وزیر جناب پرہلاد سنگھ پٹیل اور گجرات کے وزیر اعلیٰ جناب وجے روپانی منزل کے بندوبست اور کمیونٹی شرکت کے بارے میں گجرات میں دو روزہ میٹنگ کا افتتاح کریں گے
نئیدہلی 12فروری 2020۔سیاحت اور ثقافت کے وزیر مملکت  جناب پرہلادسنگھ پٹیل اور گجرات کے وزیر اعلیٰ جناب وجے روپانی 13فروری 2020 کو گجرات میں منزل کے بندوبست اور لوگوں کی شرکت کے بارے میں دوروزہ تقریب / میٹنگ کا افتتاح کریں گے ۔یہ تقریب سیاحت اور ثقافت کی وزارتوں نے گجرات میں رن آف کچھ کے مقام پر گجرات کی حکومت کے تعاون سے منعقد کی گئی ہے۔
اس کا مقصد سیاحت کے شعبے میں منزل کے بندوبست اور کمیونٹی شرکت کی اہمیت پر تبادلہ خیال کرنا ہے ۔اس میں مقررین کے اجلاس ہوں گے ، جن میں سرکاری اہلکار ،صنعت اور پرائیویٹ شعبے کے صنعت کاروغیرہ تقریریں کریں گے ، جس میں متعلقہ شعبے میں مختلف ریاستوں اور مرکز کے زیر انتظام علاقوں کے جائزوں اور بہترین کارروائیوں کو اجاگر کیا جائے گا۔ میٹنگ سے سماج اور مجموعی طورپر معیشت پر پڑنے والے اثرات اور منزل کے بندوبست کے سلسلے میں درپیش چیلنجوں ، متعلقہ حکمت عملی ،فریم ورک اور اس کے تصورات کو سمجھنے میں مدد ملے گی۔
تقریب میں مقامی برادریوں کو پہنچنے والے ان فائدوں کو اجاگر کیا جائے گا ، جو مقامی لوگوں میں مہمان نوازی کی صلاحیت میں اضافہ کرکے ، مختلف کلچروں کو سمجھنے اور مہمان نوازی کی صنعت کے لئے ضروری صلاحیت کو استعمال کرکے حاصل کئے جائیں گے ۔سماج کے لئے سماجی اقتصادی فائدوں سے وہ ترقیاتی اقدامات میں رہنمائی کرسکتے ہیں۔
اس تقریب کا یہ بھی مقصد ہے کہ دیر پا منزل کے حصول کے لئے مختلف ساجھیداروں کے مابین تعمیری تبادلہ خیال اور تعاون کی حوصلہ افزائی کی جائے ۔سفارشات اورتبادلہ خیال کی بنیاد پر ایک ٹاسک فورس قائم کی جائے گی ، جو فائدوں ،چیلنجوں ،سفارشات ،جائزوں کو قلمبند کرے گی ،جس سے ساجھیداروں کے لئے پالیسی کو مرتب کرنے کے لئے لائحہ عمل تیار کیا جاسکے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔رم
U-712
(Visitor Counter : 66
وزیراعظم کا دفتر
وزیراعظم نے ہماچل پردیش کے یوم تاسیس کے موقع پر ،ریاست کے عوام کو مبارک باد دی
وزیراعظم جناب نریندر مودی نے ہماچل پردیش کے یوم تاسیس کے موقع پر ریاست کے عوام کو مبارک باد دی ہے۔
ایک ٹوئیٹ میں وزیراعظم نے کہا؛
‘‘ہماچل پردیش کے سبھی لوگوں کو مکمل ریاست کے دن کے موقع پر بہت بہت نیک خواہشات۔ میری تمنا ہے کہ فطرت کی گود میں آباد یہ ریاست مسلسل ترقی کی راہ پر آگے بڑھتی رہے اور ملک کی ترقی میں بھی اپنا اہم تعاون دیتی رہے’’۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-706
(
بہت چھوٹی، چھوٹی اور درمیانی صنعتوں کی وزارت
کھادی ولیج انڈسٹری کمیشن کےچیئرمین نے مرشد آباد میں کھادی اداروں کا جائزہ لیا
کھادی ولیج انڈسٹری کمیشن کے چیئرمین جناب منوج کمار نے 11 جنوری 2023 کو مغربی بنگال کے مرشد آباد میں واقع مختلف کھادی اداروں کا دورہ کیا۔ اس دوران چیئرمین نے چندرکلا للت موہن ریشم کھادی سمیتی، چک اسلام پور اور بھارت کھادی انسٹی ٹیوٹ، لال باغ، برہم پور کا دورہ کیا اور کھادی کی سرگرمیاں جو کھادی اداروں کے ذریعہ کی جاتی ہیں ، کاجائزہ لیا۔ دریں اثنا، کھادی اداروں کے کاریگروں نے مجموعی طور پر کاریگر ورکشیڈ کے رہنما خطوط پر نظر ثانی کرنے کے لیے ان کا شکریہ ادا کیا تاکہ فی ورک شیڈ کی کل لاگت 60,000 روپے سے بڑھا کر 1,20,000 روپے تک کر دی جائے۔ تاکہ ملک بھر کے کھادی کاریگر مستفید ہوں ۔ چیئرمین نے دستکاروں کی پنشن سکیم کے لیے امداد فراہم کرنے کی تجویز پر مناسب کارروائی کرنے کی بھی ہدایت دی۔
چیئرمین نے بڑھاپے میں تحفظ کو یقینی بنانے کے لیے پردھان منتری شرم یوگی ماندھن یوجنا  کے تحت کم از کم ماہانہ پنشن فراہم کرنے کا بھی یقین دلایا۔ اپنے دورے کے دوران، چیئرمین نے ایس ایف یو آر ٹی آئی اور کے آر ڈی پی اسکیم کا جائزہ لیا اور ان سکیموں کے تحت مشینری، لوم، چرخہ اور عام سہولت سنٹر وغیرہ کے لیے تیار کردہ بنیادی ڈھانچہ کا مشاہدہ کیا تاکہ اس سکیم کو مکمل طور پر استعمال کیا جا سکے اور ڈی پی آر /اسکیم کو ہدف بنایا جائے اور اس کے مطابق نتائج کو یقینی بنانے کی ہدایت کی۔
جناب منوج کمار نے اسکوائر فیلڈ، برہم پور، مرشد آباد میں مغربی بنگال اسٹیٹ کھادی اور دیہی صنعت بورڈ کی طرف سے منعقدہ ریاستی سطح کے کھادی، دستکاری اور ہینڈلوم میلے میں اعزازی پروگرام میں بھی شرکت کی۔
سٹرک ٹرانسپورٹ اور شاہراہوں کی وزارت
آزادی کا امرت مہوتسو مناتے ہوئے قومی شاہراہوں سے متعلق بھارتی اتھارٹی  نے ڈیجیٹل فوٹوگرافی مسابقے کا اعلان کیا
آزادی کا امرت مہوتسو مناتے ہوئے قومی شاہراہوں سے متعلق بھارتی اتھارٹی  نے ملک بھر میں پیشہ ور فوٹوگرافروں اور فوٹو گرافی کا شوق رکھنے والے افراد کی حوصلہ افزائی کے لیے ڈیجیٹل فوٹوگرافی مسابقے کا اعلان کیا ہے۔ فوٹو گرافی کے مسابقے کا موضوع ’’کیمرہ کی آنکھوں سے قومی شاہراہیں‘‘ ہے۔ یہ مسابقہ بھارت کے تمام شہریوں کے لیے کھلا ہے اور اس میں شوقیہ فوٹو گرافی کرنے والے افراد اور پیشہ ور فوٹو گرافر شرکاء کے لیے دو الگ الگ زمرے ہیں۔ مسابقے کے فاتحین کے لیے چھ انعامات ہیں۔ ہر زمرے کے فاتح کو پہلے انعام کے طور پر 50,000 روپے نقد دیا جائے گا۔ اس کے علاوہ ہر زمرے میں دس ہزار روپے کے دس تشجیعی انعامات بھی دیے جائیں گے۔
شرکاء این ایچ اے آئی کی ویب سائٹ ملاحظہ کر سکتے ہیں اور حصہ لینے کے لیے کسی ایک زمرے کا انتخاب کر سکتے ہیں۔ تصاویر ایک سال سے زیادہ پرانی نہیں ہونی چاہئے۔ مسابقے میں شریک ہر فوٹو گرافر زیادہ سے زیادہ 5 ایم بی کی دو تصاویر اپ لوڈ کر سکتا ہے۔ مسابقے میں حصہ لینے کی آخری تاریخ 22 جولائی 2022 ہے۔
فوٹو گرافی کے ذریعہ کا استعمال کرتے ہوئے مسابقہ بھارت میں قومی شاہراہوں کی کثیر جہتی تصاویر کو کھینچے گا اور پیش کرے گا۔ شاہراہوں کی جمالیات اور وسعت کو حاصل کرنے کے علاوہ مقابلہ شاہراہوں کے بنیادی ڈھانچے کے منصوبوں کے نفاذ کے ذریعے رابطے اور آسان رسائی کا پیغام بھی پھیلائے گا۔
پچھلے کچھ برسوں میں ملک میں قومی شاہراہوں کے نیٹ ورک نے تیزی سے ترقی کی ہے۔ این ایچ اے آئی بھارت مالا پری یوجنا جیسے امنگوں والے پروگراموں کو نافذ کر رہی ہے جس میں 22 گرین فیلڈ ایکسپریس ویز اور ایکسیس کنٹرول کوریڈورز کا نفاذ شامل ہے۔ یہ عالمی معیار کی راہداری کی ترقی اور خوشحالی کا آغاز کرنے اور مال برداری اور مسافروں کی آمدورفت کے سفر کے وقت کو کم کرنے کے لیے اندرونی علاقوں اور ابھرتے ہوئے اقتصادی خطوں کو جوڑیں گی۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 81
وزارت خزانہ
وزیرخزانہ محترمہ سیتارمن نے بنیادی ڈھانچہ سے متعلق آئندہ نقشہ راہ کے بارے میں تبادلۂ خیال کی غرض سے ایک میٹنگ کی صدارت کی
وزیرخزانہ نے وزارتوں کو ان کے سرمیہ اخراجات مختص کرنے کےلئےکہا
وزیرخزانہ نے وزارتوں اوران کے سی پی ایس ایز سے کہا کہ وہ جلد از جلد ایم ایس ایم ای کے واجبات کی ادائیگی کو یقینی بنائیں
نئی دہلی 04جون 2021: خزانہ اور کارپوریٹ امور کی مرکزی وزیر محترمہ نرملاسیتارمن نے آج بنیادی ڈھانچہ سے متعلق آئندہ کے نقشہ راہ کے بارے میں تبادلہ خیال کی غرض سے سینئر سرکاری عہدیداروں کے ساتھ ایک ورچوئل میٹنگ کی۔ محترمہ سیتارمن کی وزارتوں اور محکموں کے ساتھ یہ چوتھی جائزہ میٹنگ تھی جبکہ سال 22-2021 کا بجٹ پیش کرنے کے بعد بنیادی ڈھانچہ سے متعلق آئندہ لائحہ عمل کے بارے میں تبادلہ خیال کی غرض سے طے شدہ میٹنگوں کے سلسلے کی دوسری میٹنگ تھی۔ میٹنگ کے دوران وزارتوں اوران کے سی پی ایس ایز کے سرمایہ اخراجات سے متعلق منصوبوں، بجٹ میں کئے گئے اعلانات پر عمل درآمد کی صورتحال، اور بنیادی ڈھانچہ میں سرمایہ کاری میں تیزی لانے کے مقصد سے کئے جانے والے اقدامات پر تبادلہ خیال کیا گیا۔
میٹنگ میں خزانہ کےسکریٹری، اقتصادی امور کے محکمے میں سکریٹری، سرکاری کاروباری اداروں کے محکمے کے سکریٹری، بجلی کی وزارت کے سکریٹری، ریلوے بورڈ کے چیئرمین اور ان دونوں وزارتوں کے سی پی ایس ایز کے سی ای او کے ساتھ ساتھ سی ای اوز/ سی ایم ڈیز نے شرکت کی۔
وزارتوں اوران کے سی پی ایس ایز کی سرمایہ اخراجات سے متعلق کارکردگی کا جائزہ لیتے ہوئے وزیرخزانہ نے اس بات پر زور دیا کہ عالمی وبا کے بعد معیشت میں نئی جان ڈالنے میں اور زیادہ سرمایہ اخراجات ایک اہم کردار ادا کرتے ہیں۔ انہوں نے وزارتوں کی حوصلہ افزائی کرتے ہوئے کہا کہ وہ اپنے سرمایہ کاری سے متعلق اخراجات مختص کریں۔ وزارتوں سے یہ بھی درخواست کی گئی کہ وہ سرمایہ کاری سے متعلق اخراجات کے اپنے اہداف سے زیادہ حاصل کرنے کی کوشش کریں۔
وزیرخزانہ محترمہ سیتارمن نے کہا کہ ‘‘ مالی سال 22-2021 کے بجٹ میں پونجی کے لئے 5.24 لاکھ کرور روپئے کی رقم مختص کی گئی ہے اوریہ 21-2020 کے بجٹ اندازے سے 34.5 فیصد کا زبردست اضافہ ہے۔ البتہ بجٹ سے متعلق فریق کی جانب سے سرمایہ اخراجات میں اضافہ کی کوششوں کی سرکاری ملکیت کے کاروباری اداروں کے ذریعہ تکمیل کی جانی ہوگی’’۔
وزیرخزانہ نے اس بات کو بھی اجاگر کیا کہ بنیادی ڈھانچہ سے متعلق اخراجات، بنیادی ڈھانچہ پر محض مرکزی حکومت کے بجٹ سے متعلق اخراجات نہیں ہیں اور ان میں ریاستی سرکاروں اور نجی شعبے کے ذریعہ کئے گئے بنیادی ڈھانچہ سے متعلق زیر غور اخراجات بھی شامل ہیں ان میں بجٹ کے علاوہ اضافی وسائل کے ذریعہ حکومتی اخراجات بھی شامل ہیں۔ اس لئے وزارتوں کو اختراعی طریقے سے منظم کرکے پروجیکٹوں کےلئے فنڈ فراہم کرنے اور بنیادی ڈھانچہ پر اخراجات میں اضافے کےلئے نجی شعبہ کو فنڈ فراہم کرنے ، ہر طرح کی امداد فراہم کرنے پر سرگرمی کے ساتھ کام کرنے کی ضرورت ہے۔ وزیر خزانہ نے مزید کہا کہ وزارتوں کو قابل عمل پروجیکٹوں کے لئے پی پی پی موڈ کا تفصیلی جائزہ لینے کی بھی ضرورت ہے۔ وزیرخزانہ محترمہ سیتا رمن نے وزارتوں اوران کے سی پی ایس ایز سے بھی کہا کہ وہ ایم ایس ایم ایز کے واجبات کی جلد از جلد ادائیگی کو یقینی بنائیں۔